આખી દુનિયામાં અમેરિકા જ એક એવો દેશ છે કે, જયાં કોઈ વ્યક્તિ પ્રવાસી તરીકે જાય (મહિલા) અને થોડાક મહિના કે થોડાક દિવસે કે થોડાક કલાકો પછી એ બાળકને જન્મ આપે એટલે તરત જ એનું સંતાન અમેરિકાનું નાગરિકત્વ પ્રાપ્ત કરી લે છે. અમેરિકામાં પ્રવાસે આવનારા અનેક પ્રવાસીઓના સંતાનો આ રીતે અમેરિકાનું નાગરિકત્વ સહજતા- સરળતાથી મેળવી લે છે. જન્મતાંજ બાળક અમેરિકાનું નાગરિક બની જાય છે અને નાગરિકને મળતી તમામ સુવિધાઓ આપોાઆપ મેળવી લે છે. કેટલાક વિદેશી પ્રવાસીઓ પોતાની અમેરિકાની ટૂર જ એ રીતે ગોઠવતા હોય છે કે, તેઓ અમેરિકામાં પ્રવાસ કરતાં હોય એ સમયગાળા દરમિયાન જ એમનું બાળક પેદા થાય.